
Broj:   T02 0 KT 0009909 26
Orašje, 03.09.2026. godine


OPĆINSKOM  SUDU  U  ORAŠJU
				

Na  temelju čl. 45. st.1.  točka „h“, čl. 241. st.1ZKP-a  FBiH, podižem 


O P T U Ž N I C U


  PROTIV: GABRIJELA SUVALJ, rođen 2001.godine u Vukosavlju, 

[bookmark: _GoBack]što  je:   dana 07.04.2026.godine oko 17,00 sati, u O.  u ulici „(...)“, u stanu u kome je boravio sa „(...)“ partnericom A. U., fizičkim i psihičkim nasiljem ugrozio njezin mir i tjelesnu cjelovitost, tako što je tijekom međusobne verbalne prepirke prišao joj, uhvatio rukama i odgurnuo na pod upućujući joj tom prilikom prijetnje riječima „sad ću uzeti nož i sad ćeš vidjeti kako se kolje“, kojom prilikom je ista zadobila laku tjelesnu ozljedu u vidu ogrebotine stražnje strane desne šake i hiperemije stražnje strane nadlaktica obostrano, a kada je ista u strahu za svoju sigurnost uzela mobitel i pozivala policiju, istrgnuo joj telefon iz ruke, radi čega je ista plačući pobjegla iz stana i zaključala ulazna vrata stambene zgrade te se sakrila u frizerski salon do dolaska policijskih službenika, svjestan da na taj način ugrožava tjelesnu cjelovitost i mir bliskoj osobi, što je i htio, 

dakle,    	fizičkim i psihičkim nasiljem ugrožavao mir i tjelesnu cjelovitost bliske osobe,  

čime  je    počinio kazneno djelo Nasilje u obitelji iz člana 222. stav 1. KZ FBiH.

 „Ovom objavom  ne prejudicira se ishod kaznenog postupka i ne narušava princip presumpcije nevinosti. Svako se smatra nevinim dok se pravomoćnom presudom ne utvrdi njegova krivica.“	

